Sveiki, mieli Kolegos,

Nacionalinė švietimo agentūra, įgyvendindama Europos Sąjungos fondų finansuojamą projektą „Neformaliojo vaikų švietimo, ikimokyklinio, priešmokyklinio ir bendrojo ugdymo vertinimo, įsivertinimo tobulinimas ir plėtotė“ (toliau – projektas), vykdo veiklas, skirtas ikimokyklinio, priešmokyklinio ugdymo programas vykdančių mokyklų (toliau – IPU mokyklų) kokybei tobulinti.

Jūsų mokykla buvo pakviesta ir sutiko dalyvauti projekte sukurtos IPU įsivertinimo metodikos išbandyme. Per ganėtinai trumpą laiką Jūs savo įstaigoje subūrėte įsivertinimo komandą, skirstėtės įsipareigojimais ir atsakomybėmis. Kvietėme įsivertinimo grupės narius į susitikimą - konsultaciją su Ikimokyklinio ir (ar) priešmokyklinio ugdymo programas vykdančių mokyklų veiklos kokybės įsivertinimo metodikos autorių grupe. Buvo numatytos konsultacijos mokyklų komandoms apie IQES online instrumento naudojimą, o surinkus įsivertinimo duomenis mokyklos įsivertinimo komanda turėjo individualią konsultaciją apie įsivertinimo ataskaitos rengimą su projekto ekspertais ir projekte rengiamais įsivertinimo konsultantais.

Jūsų mokyklos komandos nariai nuveikė labai didelį darbą parengdami visuminio įsivertinimo ataskaitą, teikdami pasiūlymus dėl Metodikos tobulinimo. Dėkojame, kad šiame procese buvome kartu. Labai vertiname iš Jūsų gautą grįžtamąjį ryšį.

Informuojame, kad Ikimokyklinio ir (ar) priešmokyklinio ugdymo programas vykdančių mokyklų veiklos kokybės įsivertinimo metodikos autorių grupė ir projekto darbuotojai analizuos Jūsų parengtą medžiagą, pasiūlymus ir š. m. rugpjūčio 19 ir 20 dienomis bus rengiamos apskritojo stalo diskusijos, kurių metu bus aptariama, kaip įsivertinimo išbandymas vyko, kokiais aspektais Metodika turėtų būti koreguojama. Kviesime Jūsų mokyklos atstovus dalyvauti ir apie tai informuosime. Renginį numatoma organizuoti virtualioje erdvėje, taip sudarant galimybes didesniam suinteresuotų asmenų ratui dalyvauti

Rudenį Jūsų mokyklose vyks kitas svarbus etapas – išorinis vertinimo metodikos išbandymas. Šį procesą derinsime ir aptarsime su Jumis iš anksto.

Kilus klausimams prašome kreiptis į NŠA projekto „Neformaliojo vaikų švietimo, ikimokyklinio, priešmokyklinio ir bendrojo ugdymo vertinimo, įsivertinimo tobulinimas ir plėtotė“ veiklos Nr.1.1. metodininkes Gitaną Buivydienę, tel. +370 620 26603 el. paštas gitana.buivydiene@nsa.smm.lt ir Ramunę Korenkienę, tel. +370 699 04 167, el. paštas ramune.korenkiene@nsa.smm.lt

Linkėdamos gražios vasaros,

Ramunė ir Gitana